“É bod bə́ tsíd bə́nyi bá bə́ nə miǹkúkúmá mínyǐ yā myáyi kódō á sí; 18abǒg tē Mim̀fúfúb Mədaŋa Yóbo myáyi wóge ai ǹnam á ńtīē kɔm, ai á ńnomó étɔ̄á yǎ ńnomó etɔá. 19Á mvús, ńdɔ mə ngásílī nə́ mə́ yəm bə́bə́lá yǎ é tsíd nyina yǎ ē sələgan ai ényí ésə̄ fɔ́g, ekɔ wɔ̌ŋ éyə̄gan, e bəgə́ məsǒŋ bikie ai byé bímkpə́mbe, e dzâg, e nyáligi, e tidigi ai məkǒl məbuga bídí, 20ai bə́bə́lá yǎ é tɔ́ŋ awômǒ yǎ é ngábə́ nyē á ńlō ai ndɔ́ŋ yǎ é tɔ́ŋ fɔ́g é ngānáŋ, ényí élɛ́ ósú é mān ku á sí, tɔ́ŋ te e bələ́ mís ai anyǔ yā lə́ kɔ́bɔgɔ bəbə̂ bə́ mam, e tɔá ánēn ábuí e lodo ényí ésə fɔ́g. 21Mə̌ ngafɔmbɔ é tɔŋ nyī, ḿból ē lúmuŋan ai Mim̀fúfúb, e mân áfə̄ bɔ́, 22a kələ kwí ásɔ̄ lə́ Mvīndí mod yǎ á ngātsíg ńtōl ású Míḿfúfúb Mədaŋa Yóbo; ńdɔ abǒg á ngákwí, Mim̀fúfúb mí nɔ̄ŋɔ́ ńnam.